techiaith/cofnodycynulliad_en-cy huggingface dataset:
English: Well, it would be nice to think that it could be agreed and published before the beginning of the pre-election period, but that, of course, is going to be a challenge. The discussions have been ongoing for a significant amount of time, and officials across four Governments have been working very hard in order to create a package of proposals so that Ministers can look at them jointly over the next few weeks - this brief period that we still have available to us. On the positive side, there has been progress in the negotiations between officials on the question of how we deal with disputes. There is more work, I would say, to be done in looking at how fiscal issues are discussed within the structures, and how international issues are dealt with within the structures. Those questions need to be worked on, I think. What would, I think, be useful as part of the context to all of this is to see the publication of the Dunlop review, because I assume that would help to shape the Westminster Government's approach to this, and I think it would benefit us all to see that document published.
Welsh: Wel, byddai'n dda meddwl ei fod e'n bosibl cytuno a chyhoeddi cyn dechrau'r cyfnod cyn-etholiadol. Mae hynny'n mynd i fod yn sialens, wrth gwrs. Mae'r drafodaeth wedi bod yn mynd rhagddi ers cyfnod sylweddol. Mae'r swyddogion ar draws y pedair Llywodraeth wedi bod yn gweithio'n galed iawn er mwyn creu pecyn o gynigion i Weinidogion i fynd i'r afael â nhw, ac i edrych arnyn nhw gyda'i gilydd ar y cyd yn yr wythnosau nesaf - y cyfnod byr yma sydd ar ôl. Ar yr ochr bositif i hynny, mae cynnydd wedi bod yn y trafodaethau rhwng swyddogion ar y cwestiwn o sut rŷn ni'n delio gydag anghydfod. Mae mwy o waith, buaswn i'n dweud, i'w wneud wrth edrych ar sut mae materion ariannu yn cael eu trafod o fewn y strwythur, a sut mae materion gyda gogwydd rhyngwladol yn cael eu trefnu yn y strwythur. Mae angen mwy o waith, rwy'n credu, ar yr elfennau hynny. Beth fyddai, rwy'n credu, yn ddefnyddiol fel rhan o'r cyd-destun i hwn yw gweld cyhoeddi adroddiad adolygiad Dunlop ar yr un pryd. Wrth gwrs, mae hynny, rwy'n credu - rwy'n cymryd - yn helpu i siapio ymagwedd y Llywodraeth yn San Steffan tuag at hyn, ac rwy'n credu y byddai fe o fudd i ni i gyd i weld y ddogfen honno'n cael ei chyhoeddi.
English: Thank you for that. Could you also set out the Welsh Government's priorities in terms of a new body for the Joint Ministerial Committee (European Negotiations)?
Welsh: Diolch am hynna. Ac ar gefn hynna, allech chi nodi blaenoriaethau Llywodraeth Cymru o ran corff newydd ar gyfer Cydbwyllgor y Gweinidogion (Trafodaethau Ewropeaidd)?
English: Well, that's part of the IGR more generally, so the shape of that will ultimately rely on more than one thing, I would say. As part of the IGR, you have an inter-governmental structure across many portfolios providing a more stable mechanism to deal with that, so it depends partially on how the Westminster Government arranges its approach to dealing with the European Union and the balance between activity within portfolios and activities undertaken centrally. So, we've seen the appointment of Lord Frost over the last few days, which suggests that trade relations with the European Union won't be part of the work of the Department for International Trade. So, it's partially dependent on that, but what is entirely certain is that we do need to ensure that Wales has a full voice in the negotiations that will take place as an integral part of the future relations with the European Union. We haven't had clarity on that as of yet, but that is certainly a fundamental principle from our perspective.
Welsh: Wel, mae hynny'n rhan o'r IGR yn fwy cyffredinol. Felly, bydd siâp hwnna yn y pen draw yn dibynnu ar fyw nag un peth, buaswn i'n dweud. Hynny yw, fel rhan o'r IGR, mae gyda chi strwythur rhynglywodraethol ar draws amryw bortffolios, hynny yw, creu mecanwaith mwy sicr i ddelio gyda hynny. Felly, mae'n dibynnu'n rhannol ar sut fydd y Llywodraeth yn San Steffan yn trefnu eu hymwneud nhw gyda'r Undeb Ewropeaidd, hynny yw, y cydbwysedd rhwng gweithgaredd o fewn portffolios a gweithgaredd canolog. Felly, rŷn ni wedi gweld apwyntiad Yr Arglwydd Frost yn y dyddiau diwethaf i'r Cabinet, sy'n awgrymu bod perthnasau masnach gyda'r Undeb Ewropeaidd - fyddan nhw ddim yn rhan o waith Adran Masnach Ryngwladol, er enghraifft. Felly, mae'n dibynnu'n rhannol ar hynny, ond yr hyn sy'n gwbl sicr yw bod angen i ni sicrhau bod llais cyflawn gyda Chymru yn y trafodaethau fydd yn mynd fel rhan annatod o'r berthynas yn y dyfodol gyda'r Undeb Ewropeaidd. Dŷn ni ddim wedi cael eglurder ar hynny eto, ond mae hynny'n sicr yn egwyddor sylfaenol o'n safbwynt ni.
English: Thank you. One important issue that's raised its head recently is the internal market Act. So, can I ask you to set out what discussions the Welsh Government has had with the UK Government on reforming inter-governmental structures for managing the implementation of the internal market Act?
Welsh: Diolch. Un peth pwysig sydd wedi camu i'r maes yn ddiweddar ydy Ddeddf y farchnad fewnol, ac felly a allaf i ofyn i chi nodi pa drafodaethau y mae Llywodraeth Cymru wedi'u cael gyda Llywodraeth y Deyrnas Unedig at ddibenion diwygio strwythurau rhynglywodraethol ar gyfer rheoli'r broses o roi Deddf y farchnad fewnol ar waith?
English: Well, I would say that the priority for us as a Government is to ensure that the legal challenge is taken forward. That gives shape and context to the inter-governmental relations on the basis of that Act. Now, in terms of institutions or the architecture of the relationship in dealing with this legislation, I myself don't think that we need new structures for that. We have the common frameworks in place, and in our view as a Government, that should be steering all of this. So, I don't think that we need new structures - we need to ensure that those frameworks work.
Welsh: Wel, byddwn i'n dweud y peth sydd yn flaenoriaeth i ni, efallai, o ran Llywodraeth, yw sicrhau bod y sialens gyfreithiol yn cyrraedd y man iawn. Mae hynny'n creu siâp a chyd-destun gwbl wahanol i'r berthynas rynglywodraethol ar sail y Ddeddf honno. O ran sefydliadau ac ati, a phensaernïaeth y berthynas er mwyn delio gyda'r Ddeddf, dwi ddim fy hunan yn credu bod angen strwythurau newydd i wneud hynny. Mae gyda ni'r cynllun fframweithiau cyffredin, ac hynny, yn ein tyb ni, wrth gwrs, fel Llywodraeth, dylai fod yn llywio hyn i gyd. Felly, dwi ddim yn credu bod angen strwythurau newydd - mae angen sicrhau bod y fframweithiau yna'n gweithio.
English: Thank you. Turning to an issue that we've been questioning on over a period of months, can you update the committee on the progress made in agreeing the concordat for international trade?
Welsh: Diolch. Gan droi at fater rydyn ni wedi bod yn holi amdano dros y misoedd, allwch chi ddiweddaru'r pwyllgor ar y cynnydd a wnaed wrth gytuno ar y concordat ar gyfer masnach ryngwladol?
English: The concordat hasn't been agreed, so that's a cause of disappointment. The progress in negotiations has slowed from the Whitehall side, I would say. We are still pushing to see the concordat agreed as a formal framework. The relationship with DIT is good. I think from among all the departments, they are among the best in terms of having those regular discussions and negotiations. But you do need to ensure that you have a framework that can survive the individuals in those posts at the moment. That's what we need here; we need a structure and, further than that, we need a culture where those structures are respected. That isn't always the case when these structures are put in place. But we certainly need a structure and that's why we're pushing for this. I'm meeting with Greg Hands over the next few weeks, and that will certainly be one of the things we will be discussing.
Welsh: Dyw'r concordat ddim wedi cael ei gytuno, felly mae hynny'n destun siom. Mae'r cynnydd oedd yn y trafodaethau wedi arafu ar ochr Whitehall, buaswn i'n dweud. Rydym ni'n dal yn gwthio i weld y concordat yn cael ei gytuno fel fframwaith ffurfiol. Mae'r berthynas yn dda gyda DIT. Rwy'n credu o blith yr holl adrannau, maen nhw gyda'r gorau, buaswn i'n dweud, ynglŷn â thrafodaethau a chadw mewn cysylltiad. Ond mae angen sicrhau bod gyda chi fframwaith sydd yn gallu goroesi yr unigolion sydd yn y swyddi yma. Dyna beth sydd angen fan hyn; mae angen strwythur, a hefyd, cam ymhellach na hynny, mae angen diwylliant lle mae'r strwythurau hynny yn cael eu parchu. Dyw hynny ddim wastad yn digwydd ar ôl cael y strwythurau yma, gyda llaw. Ond mae'n sicr bod angen strwythur, felly dyna pam rŷm ni'n gwthio. Rwy'n cwrdd â Greg Hands yn yr wythnosau nesaf, ac mae hynny'n sicr yn un o'r pethau y bydda i'n pwyso amdano fe.
English: Thank you. One final question from me, building on that last response. Can you note, Minister, how you think that the UK, Scottish and Welsh Governments can increase transparency in relation to international trade policy discussions? We all want to know what's going on. How can we improve that transparency?
Welsh: Diolch yn fawr. Mae fy nghwestiwn olaf i yn adeiladu ar yr ateb diwethaf yna. Allwch chi nodi, Weinidog, sut ydych chi'n credu y gall y Deyrnas Unedig a Llywodraethau datganoledig, efo'i gilydd, gynyddu tryloywder cysylltiadau rhynglywodraethol sy'n ymwneud â pholisi masnach ryngwladol? Rydyn ni i gyd eisiau gwybod beth sy'n mynd ymlaen. Sut mae cynyddu'r tryloywder?
English: Thank you very much, Chair. May I apologise in the first instance for the appearance of my screen? Because the sun is shining so strongly here in Swansea - as it does every day, of course - the sunshine is pouring in in an extreme way on my screen, so apologies in advance for that. But questions with regard to the detail of the relationship between your department and the Welsh Government: could you, Lord Chancellor, outline what discussions you have had with the Welsh Government, between both parties, of course, on the implementation of its justice transformation work programme? This work programme is in place, so what discussions, what collaboration is taking place between both Governments to ensure that there is progress on that transformation work programme?
Welsh: Diolch yn fawr, Cadeirydd. Allaf i ymddiheuro yn y lle cyntaf am ymddangosiad fy sgrin i achos mae'r haul mor gryf yma yn Abertawe y bore yma - wel, fel pob diwrnod arall, yn naturiol - mae'r heulwen yn tywynnu i mewn mewn graddau eithafol braidd ar fy sgrin. Felly, ymddiheuriadau ymlaen llaw. Ond cwestiynau ychydig bach ynglŷn â'r manylder o'r berthynas rhwng eich adran chi a Llywodraeth Cymru yn y bôn: allech chi, Arglwydd Ganghellor, nodi pa drafodaethau rydych chi wedi eu cael efo Llywodraeth Cymru, rhwng y ddau ohonoch chi, felly, ar raglen waith trawsnewid cyfiawnder? Hynny yw, mae'r rhaglen yma yna - pa drafodaethau, pa gydweithio sydd yn digwydd rhwng y ddwy Lywodraeth, felly, i wneud yn siŵr bod yna gynnydd yn y rhaglen waith trawsnewid cyfiawnder yma?
English: Thank you very much for that. To a great extent, you have answered my next question. To focus on the world beyond COVID, the five-year strategy between the Ministry of Justice and the Welsh Government to prevent reoffending that was published in 2018 - seeking positive change for offenders in Wales, as you have already mentioned - could you just confirm what progress there has been on that strategy, what additional work in addition to the responses that you've already given? Because - . You mentioned the Thomas commission, of course, and there will be greater mention made of the Thomas commission in the next hour, but there was some concern expressed from the Thomas commission side that there was a lack of a rigorous approach in terms of managing the performance of that five-year strategy to prevent reoffending. So, how would you respond specifically to that kind of claim or that risk that was noted by the Thomas commission?
Welsh: Diolch yn fawr am hynna. I raddau helaeth, rydych chi wedi ateb fy nghwestiwn nesaf. I ganolbwyntio ar y byd sydd heb COVID nawr, yn sylfaenol, y strategaeth pum mlynedd rhwng y Weinyddiaeth Gyfiawnder a Llywodraeth Cymru i atal aildroseddu; mi wnaeth hwnnw gael ei gyhoeddi yn 2018 - gweithio i sicrhau newid cadarnhaol i droseddwyr yng Nghymru, fel rydych chi wedi cyfeirio ato fe eisoes - allwch chi jest gadarnhau pa gynnydd sydd wedi bod yn y strategaeth honno, pa waith ychwanegol i'r atebion rydych chi wedi eu rhoi eisoes? Achos - . Rydych chi wedi sôn am gomisiwn Thomas eisoes, a bydd yna fwy o sôn am gomisiwn Thomas, yn amlwg, yn yr awr nesaf yma. Roedd yna ychydig bach o bryder o ochr comisiwn Thomas ynglŷn â diffyg trylwyredd yn y dull o reoli perfformiad yn y strategaeth bum mlynedd yma i atal aildroseddu. Felly, sut fuasech chi'n ymateb i'r math o gyhuddiad yna neu'r perig yna sy'n cael ei fynegi gan gomisiwn Thomas?
English: Thank you very much. I'm aware that time is against us. That was very interesting. Excellent answers, but we'll move on, Chair.
Welsh: Diolch yn fawr. Rwy'n ymwybodol o amser. Diddorol iawn. Atebion arbennig, ond fe symudwn ni ymlaen, Gadeirydd.
English: Thank you very much. Goodbye.
Welsh: Diolch yn fawr. Hwyl.
English: Thank you, Chair. Thank you for outlining the context and the work that is ongoing, Nicholas. May I just ask, following what you have just said, whether you could outline the implications of the process of reforming the role of the president of Welsh Tribunals and the Welsh Tribunals unit as regards ensuring the independence of the Welsh tribunals, which is vitally important, as you have acknowledged, and ensuring that any process of reform, as you have outlined, isn't going to endanger independence?
Welsh: Diolch, Cadeirydd. Diolch am olrhain y cyd-destun a hefyd y gwaith sy'n mynd rhagddo, Nicholas. Allaf i jest ofyn, ar gefn beth rydych chi newydd ddweud, a allwch chi olrhain goblygiadau'r broses o ddiwygio rôl llywydd Tribiwnlysoedd Cymru ac uned Tribiwnlysoedd Cymru at ddibenion sicrhau annibyniaeth tribiwnlysoedd Cymru, sydd yn hanfodol bwysig, fel dŷch chi wedi cydnabod, a'i gwneud hi'n sicr ac yn gadarn nad yw unrhyw broses o ddiwygio, ar hyd y lle lle rydych chi wedi olrhain, yn mynd i beryglu unrhyw annibyniaeth?
English: Good afternoon and welcome to this Plenary session. Before we begin, I want to set out a few points. A Plenary meeting held by video-conference, in accordance with the Standing Orders of the Welsh Parliament, constitutes Senedd proceedings for the purposes of the Government of Wales Act 2006. Some of the provisions of Standing Order 34 will apply for today's Plenary meeting, and these are noted on your agenda. I would also remind Members that Standing Orders relating to order in Plenary meetings apply to this meeting.
Welsh: Prynhawn da, a chroeso i'r Cyfarfod Llawn. Cyn i ni ddechrau, dwi eisiau nodi ychydig o bwyntiau. Mae Cyfarfod Llawn a gynhelir drwy gynhadledd fideo, yn unol â Rheolau Sefydlog Senedd Cymru, yn gyfystyr â thrafodion y Senedd at ddibenion Deddf Llywodraeth Cymru 2006. Bydd rhai o ddarpariaethau Rheol Sefydlog 34 yn gymwys ar gyfer Cyfarfod Llawn heddiw, ac mae'r rheini wedi'u nodi ar eich agenda chi. A dwi eisiau atgoffa Aelodau hefyd fod y Rheolau Sefydlog sy'n ymwneud â threfn yn y Cyfarfod Llawn yn berthnasol i'r cyfarfod yma.
English: Llywydd, on 21 December, the Minister for mental health, Eluned Morgan, published 'Beyond the Call', the Welsh Government review of urgent access to mental health services. Cabinet agreement has since been secured to implementation of the report's recommendations across the range of ministerial responsibilities.
Welsh: Llywydd, ar 21 Rhagfyr, cyhoeddodd y Gweinidog iechyd meddwl, Eluned Morgan, 'Tu Hwnt i'r Alwad', adolygiad Llywodraeth Cymru o fynediad brys at wasanaethau iechyd meddwl. Ers hynny, sicrhawyd cytundeb y Cabinet i weithredu argymhellion yr adroddiad ar draws yr ystod o gyfrifoldebau gweinidogol.
English: Thank you, First Minister, for that answer. I'm particularly concerned about our children and young people accessing the appropriate care in terms of the pressures placed on them during the pandemic. So, it's welcome that the Welsh Government has prioritised them with the recent £9.4 million for the schools in-reach pilot and children and mental health adolescent services. However, the pandemic has also highlighted the all too real health inequalities faced by far too many communities across Wales, including in my own constituency of Cynon Valley. How is the Welsh Government tackling this in service provision?
Welsh: Diolch, Prif Weinidog, am yr ateb yna. Rwy'n pryderu yn arbennig am ein plant a'n pobl ifanc yn gallu cael y gofal priodol o ran y pwysau a roddwyd arnyn nhw yn ystod y pandemig. Felly, mae i'w groesawu bod Llywodraeth Cymru wedi eu blaenoriaethu gyda'r £9.4 miliwn diweddar ar gyfer y cynllun arbrofol mewngymorth ysgolion a gwasanaethau iechyd meddwl plant a'r glasoed. Fodd bynnag, mae'r pandemig hefyd wedi amlygu'r anghydraddoldebau iechyd gwirioneddol iawn a wynebir gan lawer gormod o gymunedau ledled Cymru, gan gynnwys yn fy etholaeth i, sef Cwm Cynon. Sut mae Llywodraeth Cymru yn mynd i'r afael â hyn wrth ddarparu gwasanaethau?
English: First Minister, do you agree with me that priority needs to be given to capital investment in modern acute facilities? It's still the case that some are old fashioned, inappropriate, too large, with adolescents, for instance, in adult facilities, and anyone suffering acute mental distress and/or psychosis can find their trauma is increased by grossly inappropriate facilities sometimes, including being held in prison cells whilst placements are sought. This is unacceptable in the modern age.
Welsh: Prif Weinidog, a ydych chi'n cytuno â mi bod angen rhoi blaenoriaeth i fuddsoddiad cyfalaf mewn cyfleusterau acíwt modern? Mae'n dal yn wir bod rhai yn hen ffasiwn, yn anaddas, yn rhy fawr, gyda phobl ifanc, er enghraifft, mewn cyfleusterau oedolion, a gall unrhyw un sy'n dioddef trallod meddwl acíwt a/neu seicosis ganfod bod eu trawma yn cael ei gynyddu gan gyfleusterau anaddas iawn weithiau, gan gynnwys cael eu cadw mewn celloedd carchar wrth chwilio am leoliadau. Mae hyn yn annerbyniol yn yr oes fodern.
English: Llywydd, I do absolutely agree with David Melding that people should get the help they need in the right setting. It's completely unacceptable that someone who has primarily a mental health need or condition should end up in a criminal justice context. I know that David Melding will be pleased that one of the 'Beyond the Call' recommendations that has been implemented is that we should have conveyance pilots - that people who are in acute mental distress should not be taken to where they can get help in the back of a police car. And we have three of those pilots going on at the moment with St John Ambulance Cymru - in Swansea Bay, Cwm Taf Morgannwg, and here in Cardiff and the Vale. And it's precisely in order to address the sorts of circumstances that David Melding has referenced - that those people should get the help they need in a way that is sensitive to the distress that they are experiencing, and not in places or by means that add to that distress. And that will need further investment. I'm very pleased to say that we still hope that the Tonna in-patient perinatal mental health service will open to patients in April of this year, and that will be in physical conditions that meet the standards of the twenty-first century.
Welsh: Llywydd, rwy'n cytuno yn llwyr â David Melding y dylai pobl gael y cymorth sydd ei angen arnyn nhw yn y lleoliad iawn. Mae'n gwbl annerbyniol y dylai rhywun sydd ag angen neu gyflwr iechyd meddwl yn bennaf ganfod eu hunain mewn cyd-destun cyfiawnder troseddol. Gwn y bydd David Melding yn falch mai un o argymhellion 'Tu Hwnt i'r Alwad' a roddwyd ar waith yw y dylem ni gael cynlluniau arbrofol trawsgludiad - na ddylid mynd â phobl sydd mewn trallod meddwl acíwt i le y gallan nhw gael cymorth yng nghefn car heddlu. Ac mae gennym ni dri o'r cynlluniau arbrofol hynny yn cael eu cynnal ar hyn o bryd gydag Ambiwlans Sant Ioan Cymru - ym Mae Abertawe, Cwm Taf Morgannwg, ac yma yng Nghaerdydd a'r Fro. Ac mae'n union er mwyn mynd i'r afael â'r mathau o amgylchiadau y mae David Melding wedi cyfeirio atyn nhw - y dylai'r bobl hynny gael y cymorth sydd ei angen arnyn nhw mewn ffordd sy'n sensitif i'r trallod y maen nhw'n ei ddioddef, ac nid mewn mannau neu drwy ddulliau sy'n ychwanegu at y trallod hwnnw. A bydd angen buddsoddiad pellach ar gyfer hynny. Rwy'n falch iawn o ddweud ein bod ni'n dal i obeithio y bydd gwasanaeth iechyd meddwl amenedigol cleifion mewnol Tonna yn agor i gleifion ym mis Ebrill eleni, a bydd hynny mewn amodau ffisegol sy'n bodloni safonau'r unfed ganrif ar hugain.
English: First Minister, I've raised this matter of the mental health effects of the lockdown policy since it was evident that the three weeks to flatten the curve was nothing of the sort. We won't know the full effects of lockdown policy in terms of suicide, mental health crises, cancers and waiting times for a long time yet. That said, your Government seems to be investing heavily in mental health services, with £10 million additional funding to deal with the effects of lockdown. Can you tell the Chamber how this sum was calculated, please, and how, specifically, it will benefit those unfortunate enough to need access to emergency mental health services? Thank you.
Welsh: Prif Weinidog, rwyf i wedi codi'r mater hwn o effeithiau'r polisi cyfyngiadau symud ar iechyd meddwl gan ei bod yn amlwg nad oedd y tair wythnos i lyfnhau'r gromlin yn ddim byd o'r fath. Ni fyddwn ni'n gwybod effeithiau llawn polisi'r cyfyngiadau symud o ran hunanladdiad, argyfyngau iechyd meddwl, canserau ac amseroedd aros am amser maith hyd yma. Wedi dweud hynny, mae'n ymddangos bod eich Llywodraeth yn buddsoddi yn helaeth mewn gwasanaethau iechyd meddwl, gyda £10 miliwn o gyllid ychwanegol i ymdrin ag effeithiau'r cyfyngiadau symud. A allwch chi ddweud wrth y Siambr sut y cyfrifwyd y swm hwn, os gwelwch yn dda, a sut, yn benodol, y bydd o fudd i'r rhai hynny sy'n ddigon anffodus o fod angen mynediad at wasanaethau iechyd meddwl brys? Diolch.
English: Llywydd, opening up education remains the Welsh Government's main priority. Our youngest learners started to return to schools this week. As announced on Friday, if the public health situation continues to improve, more children will return to their classrooms from 15 March, in a safe and flexible way.
Welsh: Llywydd, agor addysg yw prif flaenoriaeth Llywodraeth Cymru o hyd. Dechreuodd ein dysgwyr ieuengaf ddychwelyd i ysgolion yr wythnos hon. Fel y cyhoeddwyd ddydd Gwener, os bydd sefyllfa iechyd y cyhoedd yn parhau i wella, bydd mwy o blant yn dychwelyd i'w hystafelloedd dosbarth o 15 Mawrth, mewn modd diogel a hyblyg.
English: Thank you, First Minister, for your answer. I certainly welcome that schools have reopened as of yesterday for younger children. A concern raised with me is that school uniform seems to be classed as a non-essential item and is unable to be purchased. Shoe shops are closed, meaning that children cannot be measured to get approximate-sized shoes. So, what advice can you provide to parents in supporting them to obtain school uniforms and shoes before their children return to school? And what consideration has been given to relaxing the wearing of school uniforms in schools, given the fact that children grow out of clothes and shoes so quickly and schools are closed for such long periods of time?
Welsh: Diolch, Prif Weinidog, am eich ateb. Rwy'n sicr yn croesawu'r ffaith bod ysgolion wedi ailagor ddoe ar gyfer plant iau. Un pryder a godwyd gyda mi yw ei bod hi'n ymddangos bod gwisg ysgol yn cael ei hystyried yn eitem nad yw'n hanfodol ac na ellir ei phrynu. Mae siopau esgidiau ar gau, sy'n golygu na ellir mesur plant i gael esgidiau maint bras. Felly, pa gyngor allwch chi ei roi i rieni i'w cynorthwyo i gael gwisg ysgol ac esgidiau cyn i'w plant ddychwelyd i'r ysgol? A pha ystyriaeth sydd wedi ei rhoi i lacio gwisgo gwisgoedd ysgol mewn ysgolion, o ystyried y ffaith fod plant yn tyfu allan o ddillad ac esgidiau mor gyflym a bod ysgolion ar gau am gyfnodau mor faith?